作者:葛長庚
標題:摸魚兒
內容:雨肥梅、亭臺初夏。曇花開向前夜。純陽鶴會先三日，何處神仙降駕。知得也。□□是、西山彭抗來胎化。平生性野。自倒指今年，七旬有六，使節半天下。焚金獸，毋惜滿斟玉斝。兒孫況又瀟灑。公今骨相如松在，一掬精神堪畫。於今且。□□煉、金丹成了為憑藉。歸心蓮社。便做得乃翁，年登八百，未是壽長者。